ਰੈਂਬੋ ਫ਼ਿਲਮ ਫੈਸਟੀਵਲ
ਹੋਨੋਲੂਲੂ ਰੈਂਬੋ ਫ਼ਿਲਮ ਫੈਸਟੀਵਲ (ਐਚ.ਆਰ.ਐਫ.ਐਫ.) ਇੱਕ ਐਲ.ਜੀ.ਬੀ.ਟੀ. ਫ਼ਿਲਮ ਫੈਸਟੀਵਲ ਹੈ, ਜੋ ਹਰ ਸਾਲ ਹੋਨੋਲੂਲੂ ਵਿੱਚ ਆਯੋਜਿਤ ਕੀਤਾ ਜਾਂਦਾ ਹੈ, ਜੋ ਕਿ 1989 ਵਿੱਚ ਐਡਮ ਬਾਰਨ ਹੋਨੋਲੂਲੂ ਗੇਅ ਅਤੇ ਲੈਸਬੀਅਨ ਫ਼ਿਲਮ ਫੈਸਟੀਵਲ ਦੇ ਰੂਪ ਵਿੱਚ ਸ਼ੁਰੂ ਹੋਇਆ ਸੀ।

ਇਤਿਹਾਸ 
ਕਾਰੋਬਾਰੀ ਜੈਕ ਲਾਅ ਨੇ 1997 ਵਿੱਚ ਗੈਰ-ਮੁਨਾਫ਼ਾ ਹੋਨੋਲੂਲੂ ਗੇਅ ਐਂਡ ਲੈਸਬੀਅਨ ਕਲਚਰਲ ਫਾਊਂਡੇਸ਼ਨ (ਐਚ.ਜੀ.ਐਲ.ਸੀ.ਐਫ.) ਦੀ ਸਥਾਪਨਾ ਐਡਮ ਬਾਰਨ ਹੋਨੋਲੂਲੂ ਗੇਅ ਅਤੇ ਲੈਸਬੀਅਨ ਫ਼ਿਲਮ ਫੈਸਟੀਵਲ ਲਈ ਇੱਕ ਅੰਬਰੇਲਾ ਸੰਸਥਾ ਵਜੋਂ ਕੀਤੀ, ਜਿਸਨੂੰ ਹੁਣ ਹੋਨੋਲੂਲੂ ਰੈਂਬੋ ਫ਼ਿਲਮ ਫੈਸਟੀਵਲ (ਐਚ.ਆਰ.ਐਫ.ਐਫ.) ਵਜੋਂ ਜਾਣਿਆ ਜਾਂਦਾ ਹੈ।

ਗੈਰ-ਲਾਭਕਾਰੀ ਦੀ ਸਥਾਪਨਾ ਤੋਂ ਪਹਿਲਾਂ, ਫ਼ਿਲਮ ਫੈਸਟੀਵਲ (1989 ਵਿੱਚ ਸ਼ੁਰੂ ਹੋਇਆ), ਅਸਲ ਵਿੱਚ ਆਪਣੀ ਕਮਾਈ ਲਾਈਫ ਫਾਊਂਡੇਸ਼ਨ, ਰਾਜ ਦੀ ਮੁੱਖ ਏਡਜ਼/ਐਚ.ਆਈ.ਵੀ. ਸੰਸਥਾ ਨੂੰ ਦਾਨ ਕਰਦੀ ਸੀ। ਅੱਜ, ਐਚ.ਜੀ.ਐਲ.ਸੀ.ਐਫ. ਇੱਕ ਸਵੈ-ਸਹਾਇਕ ਗੈਰ-ਮੁਨਾਫ਼ਾ 501(ਸੀ)3 ਹੈ, ਜਿਸਦਾ ਉਦੇਸ਼ ਸਮਲਿੰਗੀ ਅਤੇ ਲੈਸਬੀਅਨ ਸੱਭਿਆਚਾਰ, ਕਲਾ ਅਤੇ ਜੀਵਨ ਸ਼ੈਲੀ ਬਾਰੇ ਵੱਡੇ ਪੱਧਰ 'ਤੇ ਭਾਈਚਾਰੇ ਨੂੰ ਸਿੱਖਿਆ ਅਤੇ ਜਾਗਰੂਕਤਾ ਪੈਦਾ ਕਰਨਾ ਹੈ। ਐਚ.ਜੀ.ਐਲ.ਸੀ.ਐਫ. ਗੇਅ ਭਾਈਚਾਰੇ ਦੇ ਮੈਂਬਰਾਂ ਵਿੱਚ ਮਾਣ ਅਤੇ ਸਤਿਕਾਰ ਦੀ ਭਾਵਨਾ ਪੈਦਾ ਕਰਨ ਦੇ ਨਾਲ-ਨਾਲ ਹੋਨੋਲੂਲੂ ਸ਼ਹਿਰ ਦੇ ਵਿਲੱਖਣ ਬ੍ਰਹਿਮੰਡੀ ਮਾਹੌਲ ਨੂੰ ਉਜਾਗਰ ਕਰਨ ਲਈ ਵੀ ਕੰਮ ਕਰਦਾ ਹੈ।

ਐਚ.ਆਰ.ਐਫ.ਐਫ. 'ਤੇ ਪ੍ਰੋਗਰਾਮ ਕੀਤੀਆਂ ਫ਼ਿਲਮਾਂ ਜਿਵੇਂ ਕਿ ਦਸਤਾਵੇਜ਼ੀ, ਡੈਡੀ ਐਂਡ ਪਾਪਾ  ਨੇ ਪੀਬੌਡੀ ਅਤੇ ਐਮੀ ਅਵਾਰਡ ਜਿੱਤੇ ਹਨ। ਐਚ.ਆਰ.ਐਫ.ਐਫ. ਨੇ ਐਲ.ਜੀ.ਬੀ.ਟੀ. ਸਮੱਗਰੀ ਦਸਤਾਵੇਜ਼ੀ ਪ੍ਰੋਗਰਾਮਾਂ ਲਈ ਪੀ.ਬੀ.ਐਸ. ਹਵਾਈ ਨਾਲ ਕੰਮ ਕੀਤਾ ਹੈ। 2008 ਵਿੱਚ ਬਿਗ ਆਈਲੈਂਡ ਉੱਤੇ ਹਿਲੋ ਵਿੱਚ ਇੱਕ ਪਾਇਲਟ ਨੇਬਰ ਆਈਲੈਂਡ ਆਊਟਰੀਚ ਸ਼ੁਰੂ ਕੀਤੀ।

ਪਿਛੋਕੜ 
ਪਿਛਲੇ ਸਾਲਾਂ ਵਿੱਚ ਐਚ.ਆਰ.ਐਫ.ਐਫ. ਦੀ ਸਫ਼ਲਤਾ ਦਾ ਸਿਹਰਾ ਇਸਦੇ ਟੀਚਿਆਂ ਨੂੰ ਪ੍ਰਾਪਤ ਕਰਨ ਵਿੱਚ ਮਦਦ ਕਰਨ ਲਈ ਡੂੰਘੀ ਭਾਈਚਾਰਕ ਸ਼ਮੂਲੀਅਤ ਅਤੇ ਮਹਾਨ ਭਾਈਵਾਲਾਂ ਨੂੰ ਦਿੱਤਾ ਜਾਂਦਾ ਹੈ। ਦੋ ਦਹਾਕਿਆਂ ਤੋਂ ਵੱਧ ਸਮੇਂ ਤੋਂ ਐਚ.ਆਰ.ਐਫ.ਐਫ. ਆਪਣੇ ਪ੍ਰੋਗਰਾਮਿੰਗ ਅਤੇ ਵਿਸ਼ੇਸ਼ ਸਮਾਗਮਾਂ ਰਾਹੀਂ ਭਾਈਚਾਰੇ ਅਤੇ ਨਾਗਰਿਕ ਸ਼ਮੂਲੀਅਤ ਨੂੰ ਪ੍ਰੇਰਿਤ ਕਰ ਰਿਹਾ ਹੈ। ਐਚ.ਆਰ.ਐਫ.ਐਫ. ਸਮਾਜ ਅੰਦਰ ਆਪਸੀ ਸਤਿਕਾਰ ਪੈਦਾ ਕਰਨ ਵਿੱਚ ਮਦਦ ਕਰਦਾ ਹੈ, ਜੋ ਇੱਕ ਮਹੱਤਵਪੂਰਣ ਅਤੇ ਟਿਕਾਊ ਆਰਥਿਕਤਾ ਦਾ ਸਮਰਥਨ ਕਰਦਾ ਹੈ ਅਤੇ ਇੱਕ ਵਿਲੱਖਣ, ਯਾਦਗਾਰੀ ਅਤੇ ਭਰਪੂਰ ਅਨੁਭਵ ਪ੍ਰਦਾਨ ਕਰਦਾ ਹੈ।

ਹਵਾਲੇ

ਬਾਹਰੀ ਲਿੰਕ 

 ਹੋਨੋਲੂਲੂ ਗੇਅ ਅਤੇ ਲੈਸਬੀਅਨ ਕਲਚਰਲ ਫਾਊਂਡੇਸ਼ਨ ਦੀ ਵੈੱਬਸਾਈਟ

ਹਵਾਈ ਵਿਚ ਐਲਜੀਬੀਟੀ